IX. ELEKTR ENERGIYASINING SIFATI UCHUN ELEKTR

|
IX. ELEKTR ENERGIYASINING SIFATI UCHUN ELEKTR
|
bet | 31/55 | Sana | 15.03.2017 | Hajmi | 102,24 Kb. | | #138 |
IX. ELEKTR ENERGIYASINING SIFATI UCHUN ELEKTR
ENERGIYASI TARIFIDAN CHEGIRMALAR VA
UNGA USTAMALAR
141. Elektr energiyasi sifati uchun tarifdan chegirmalar (ustamalar) amaldagi tariflar bo’yicha belgilanadi. Elektr energiyasi sifati uchun tariflarga ustamalar jarima sanksiyasi hisoblanmaydi va elektr ta’minoti shartnomasiga muvofiq undiriladi (maishiy iste’molchilardan tashqari).
142. Elektr energiyasi uchun hisob-kitoblarda qo’llanadigan elektr energiyasining sifat ko’rsatkichlari (ESK) ro’yxati davlat standartlari asosida elektr ta’minoti shartnomasida belgilanadi.
143. Agar iste’molchining elektr energiyasi sifati yomonlashuvidagi amaldagi ulushi elektr ta’minoti shartnomasida belgilangan, yo’l qo’yilishi mumkin bo’lgan darajadan oshsa, u holda sanksiyaning muayan miqdori tarifga ustama, aks holda - tarifdan chegirma hisoblanadi.
144. Har qaysi ESK bo’yicha chegirmalar (ustamalar) miqdori ko’rib chiqilayotgan ESKning hisob-kitob davridagi nisbiy jami chiqish davomiyligi ko’rsatkichlariga (T1 va T2) qarab yo’l qo’yilishi mumkin bo’lgan tegishli ravishda normal va eng katta qiymatlari uchun hisoblanadi. T1 va T2 qiymatlari o’lchash vaqti davomida aniqlanadi, o’lchash vaqtining davomiyligi har bir ESK bo’yicha shartnomada belgilanadi, lekin u 1 ish sutkasidan kam bo’lmasligi kerak. Avtomatlashtirilgan o’lchash vositalari mavjud bo’lganda T1 va T2 qiymatlari uzluksiz ravishda o’lchanishi lozim. Davriy o’lchashlarning natijalari tatbiq etiladigan hisoblash o’tkaziladigan vaqt oralig’i elektr ta’minoti shartnomasida (lekin bir chorakda bir martadan kam emas) belgilanadi.
145. Iste’molchining elektr ta’minoti shartnomasida qayd etilgan har qaysi ESK bo’yicha elektr energiyasi sifatining yomonlashuvidagi amaldagi ulushlarining qiymati epizodik o’lchashlar asosida belgilanadi va o’lchash bayonnomasiga yoziladi. Amaldagi ulushlarning ushbu qiymatlaridan tomonlardan biri ularni qayta ko’rib chiqish masalasini qo’yishiga qadar foydalaniladi.
146. ESKni o’lchashlar akkreditatsiya qilingan laboratoriya tomonidan, hududiy elektr tarmoqlari korxonasi va iste’molchi bilan birgalikda, elektr ta’minoti shartnomasida belgilangan muddatlarda o’tkaziladi. Elektr ta’minoti shartnomasida o’lchashlar davriyligi to’g’risida ko’rsatmalar bo’lmaganda, shuningdek iste’molchining yoki yagona elektr energetika tizimining ish sharoitlari keskin o’zgarganda o’lchashlar akkreditatsiya qilingan laboratoriya tomonidan, istalgan tomonlardan birining tashabbusiga ko’ra o’tkazilishi mumkin. Boshqa tomon o’lchashlarni o’tkazishning aniq sanasini 3 kun muddatda kelishib olishi kerak. O’lchashlar tashabbus ko’rsatgan tomonning murojaatidan keyin 10 kun muddatda bajarilishi lozim.
147. Kuchlanishdagi tafovutlar, nosinusoidallik koeffitsiyentlari va kuchlanishdagi o’zgarishlar hududiy elektr tarmoqlari korxonasi va iste’molchi o’rtasidagi kelishuv bo’yicha yo fazalardan bittasida, yoxud barcha fazalarda o’lchanadi. Barcha fazalarda o’lchashda T1 va T2 o’rtacha qiymat sifatida aniqlanadi.
148. Iste’molchining elektr energiyasi sifati yomonlashuvidagi amaldagi ulushini aniqlash tartibi elektr ta’minoti shartnomasida ko’rsatiladi.
|
| |